《送郭挥使之青州》
明代·史谨

西风猎猎捲双旌，路入青徐接杳冥。落日断猿南北堠，淡烟疏杳短长亭。

匣中剑气横秋白，马首山光接塞青。闻说先翁仙去远，至今声誉重边廷。

作者简介：明苏州府昆山人，字公谨，号吴门野樵。洪武中谪居云南，以荐为应天府推官，迁湘阴县丞。罢官后，侨居南京。性高洁，喜吟咏，工绘画。筑独醉亭，卖药自给。有《独醉亭诗集》。